Sheroz (Samarqand). Sheroz — Samarqand shahridan sharqda (hozirgi Samarqand viloyati, Bulungʻur tumani hududi) joylashgan qishloq. Tarixi. Sheroz qishlogʻi XIV asr oxirida Amir Temur tomonidan asos solinib, Erondagi mashhur shahar Sheroz sharafiga qoʻyilgan. 1405-yil mart oyida Sheroz qishlogʻida Amir Temur vasiyatini buzgan samarqandlik mansabdorlar tomonidan taxt vorisi sifatida Xalil Sulton kutib olinadi. Aynan mana shu qishloqda 1409-yil 30-martida Xalil Sulton sarkarda Xudoydod Husayniy tomonidan asirga olingan. 1451-yil 10-iyunda Sheroz qishlogʻi yaqinidagi Qatvon dashtida temuriylar Abu Said va Abdullo Mirzo oʻrtasida taxt uchun kurash boʻlib oʻtib, jangda Abdullo Mirzo magʻlubiyatga uchraydi va Abu Said buyrugʻiga koʻra qatl etiladi.